Pavilono Ulmil

La Pavilono Ulmil aŭ  Ulmildae (koree: 을밀대) situas sur la monteto Moran en Pjongjango, Nord-Koreio.

Ĝia nomo devenas el legendo pri la feino Ulmil, kiu plurfoje descendis de la ĉielo por ĝui la pejzaĝon, aŭ laŭ alia versio, de la brava generalo Ulmil de la Kogurja Dinastio.

La pavilono estis konstruita en la 6-a jarcento kiel la norda komandejo de la interna muro de la fortikaĵo de Pjongjango. Dum la Korea Milito, ĝi estis detruita pro usona bombado, sed poste rekonstruita kaj nun estas Nacia Trezoro de Nord-Koreio.

Staranta sur 11-metra ŝtonbazo, la pavilono havas gracie formitan tegmenton subtenatan de kolonoj ornamitaj per skulptaĵoj. Printempe, la vidpunkto el la pavilono estas unu el la "ok famaj pejzaĝoj de Pjongjango", kaj tie okazas la tradicia festivalo Bomnori. 

Kategorio:Konstruaĵoj en Pjongjango